สาธารณรัฐนิยมในประเทศบาร์เบโดส

ประเทศบาร์เบโดสเปลี่ยนผ่านจากระบบรัฐสภาราชาธิปไตยภายใต้รัฐธรรมนูญภายใต้พระมหากษัตริย์จากการสืบเชื้อสาย (ในเวลานั้นคือสมเด็จพระราชินีนาถเอลิซาเบธที่ 2) ไปสู่สาธารณรัฐระบบรัฐสภา โดยมีประธานาธิบดีจากการเลือกตั้งเป็นประมุขแห่งรัฐ และนายกรัฐมนตรียังคงสถานะหัวหน้ารัฐบาล ซานดรา เมซัน ผู้สำเร็จราชการคนปัจจุบันได้รับการเลือกตั้งเป็นประธานาธิบดีคนแรกของบาร์เบโดสในวันที่ 20 ตุลาคม 2021 และเข้ารับตำแหน่งในวันที่ 30 พฤศจิกายน 2021

หลังความพยายามและการจัดประชามติหลายครั้งของบาร์เบโดส ในเดือนกันยายน 2020 รัฐบาลของพรรคแรงงานโดยนายกรัฐมนตรีมีอา มอตต์ลีย์ ได้ประกาศในพิธีกล่าวสุนทรพจน์จากบัลลังก์ว่าบาร์เบโดสจะกลายมาเป็นสาธารณรัฐภายในไม่เกินเดือนพฤศจิกายน 2021 พรรคแรงงานมีที่นั่งส่วนใหญ่ในรัฐสภาของบาร์เบโดสทั้งสภาล่างและสภาสูง จึงมากเพียงพอที่จะแก้ไขรัฐธรรมนูญในกรณีนี้ หากแผนสำเร็จ บาร์เบโดสจะสิ้นสุดสถานะราชอาณาจักรเครือจักรภพ แต่จะยังคงสมาชิกภาพในเครือจักรภพแห่งประชาชาติ

อ้างอิง 

สาธารณรัฐนิยม
ประเทศบาร์เบโดส